Document ID: 32007D0656

DEĊIŻJONI TAL-KUMMISSJONI
ta' l-20 ta' Diċembru 2006
dwar l-għajnuna mill-Istat C 12/05 (ex N 611/03) li l-Ġermanja qed tippjana li timplimenta għall-e-glass AG
(notifikata bid-dokument numru C(2006) 6587)
(il-verżjoni Ġermaniża biss hija awtentika)
(Test b'rilevanza għaż-ŻEE)
(2007/656/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea, u b'mod partikolari l-ewwel subparagrafu ta' l-Artikolu 88(2) tiegħu,
Wara li kkunsidrat il-Ftehim dwar iż-Żona Ekonomika Ewropea, u b'mod partikolari l-Artikolu 62(1)(a) tiegħu,
Wara li kkunsidrat ir-Regolament tal-Kunsill (KE) Nru 659/1999 tat-22 ta' Marzu 1999 li jistipula regoli dettaljati għall-applikazzjoni ta' l-Artikolu 93 tat-Trattat tal-KE (1), u b'mod partikolari l-Artikolu 9 tiegħu,
Wara li talbet lill-partijiet interessati jagħmlu s-sottomissjonijiet tagħhom skond dawk id-dispożizzjonjiet (2) u wara li kkunsidrat il-kummenti tagħhom,
Billi:
1. PROĊEDURA
(1)
B'ittra datata l-15 ta' Diċembru 2003, reġistrata li waslet fit-18 ta' Diċembru 2003, l-awtoritajiet Ġermaniżi nnotifikaw lill-Kummissjoni bi pjan ta' għajnuna ta' investiment għall-e-glass AG, Osterweddingen, (N 611/03) skond ir-rekwiżit ta' notifika stipulat fil-qafas multisettorali ta' l-1998 dwar l-għajnuna reġjonali għall-proġetti kbar ta' investiment (aktar l-isfel indikati bħala l-“MSF 1998”) (3). Fit-23 ta' Jannar u fis-27 ta' Frar 2004, il-Kummissjoni talbet informazzjoni addizzjonali. Il-Ġermanja pprovdiet l-informazzjoni mitluba b'ittri datati t-13 ta' Frar 2004, reġistrata li waslet fl-istess data, u l-4 ta' Marzu 2004, reġistrata li waslet fl-istess ġurnata.
(2)
Fl-20 ta' April 2004 il-Kummissjoni approvat, taħt ir-referenza C (2004) 1350 finali, l-intensità ta' l-għajnuna għall-e-glass AG notifikata taħt l-MSF 1998.
(3)
B'ittra datata l-25 ta' Ottubru 2004, reġistrata li waslet fis-26 ta' Ottubru 2004, il-Ġermanja nfurmat lill-Kummissjoni li parti mill-informazzjoni dwar il-proprjetarji ta' l-e-glass AG fin-notifika tal-bidu kienet żbaljata u talbu lill-Kummissjoni temenda d-deċiżjoni ta' l-20 ta' April 2004.
(4)
B'ittra datata t-8 ta' Frar 2005, reġistrata li waslet fid-9 ta' Frar 2005, il-Ġermanja ssottomettiet informazzjoni addizzjonali.
(5)
B'ittra datata l-24 ta' Frar 2005, referenza D/51447, il-Kummissjoni tat lill-Ġermanja l-opportunità li tikkumentaw dwar l-intenzjoni tal-Kummissjoni li tħassar id-deċiżjoni tagħha ta' l-20 ta' April 2004 billi tagħti bidu għall-proċedura ta' investigazzjoni formali. Il-Ġermanja ssottomettiet il-kummenti tagħhom b'ittra datata l-4 ta' Marzu 2005, reġistrata li waslet fit-8 ta' Marzu 2005.
(6)
B'ittra datata l-20 ta' April 2005, referenza C(2005)1114 finali, il-Kummissjoni infurmat lill-Ġermanja li kienet iddeċidiet li tagħti bidu għall-proċedura stipulata fl-Artikolu 88(2) tat-Trattat tal-KE fir-rigward ta' l-għajnuna għall-e-glass AG. Id-deċiżjoni tal-Kummissjoni li tagħti bidu għall-proċedura ġiet ippubblikata fil-Ġurnal Uffiċjali ta' l-Unjoni Ewropea (4). Il-Kummissjoni talbet lill-partijiet interessati jagħmlu l-kummenti tagħhom.
(7)
Il-Ġermanja ssottomettiet il-kummenti tagħha b'ittra datata s-7 ta' Ġunju 2005, reġistrata li waslet fid-9 ta' Ġunju 2005.
(8)
Il-Kummissjoni rċeviet kummenti mingħand partijiet interessati b'ittri datati t-3 ta' Ottubru 2005, reġistrata li waslu fl-4 ta' Ottubru 2005, is-7 ta' Ottubru 2005, reġistrata li waslet fl-10 ta' Ottubru 2005, u l-10 ta' Ottubru 2005, reġistrata li waslet fl-istess ġurnata. Il-Kummissjoni għaddiet il-kummenti lill-Ġermanja, li ngħatat l-opportunità twieġeb. Il-kummenti mill-Ġermanja waslu b'ittra datata t-22 ta' Novembru 2005, reġistrata li waslet fil-25 ta' Novembru 2005.
2. DESKRIZZJONI TAL-MIŻURA TA' L-GĦAJNUNA
(9)
Il-Ġermanja għandhom il-ħsieb tipprovdi għajnuna reġjonali ta' investiment lill-kumpanija b'responsabbiltà limitata e-glass AG (“e-glass”) sabiex twaqqaf impjant ġdid għall-produzzjoni ta' ħġieġ float mhux ipproċessat fis-Sassonja-Anhalt, il-Ġermanja.
2.1. Il-benefiċjarji u l-bdil fl-istruttura tal-proprjetà
(10)
L-għan ta' e-glass, skond l-artikoli ta' assoċjazzjoni tagħha, huwa “il-manifattura, il-proċessar u d-distribuzzjoni tal-ħġieġ ċatt ta' kull tip”.
(11)
L-istruttura ta' l-azzjonisti ġiet notifikata fil-15 ta' Diċembru 2003 kif ġej:
-
Luxfinpart S.A., tal-Lussemburgu, b'sehem ta' [...] (*) %;
-
Semco Glaskooperation GmbH (“Semco”), tal-Ġermanja, b'sehem ta' [...] %;
-
Is-Sur Heckmann, avukat, li jaġixxi bħala trustee għal ditta Ġermaniża (“trustor”), b'sehem ta' [...] %.
Luxfinpart S.A., stabbilita fl-1997, hija kumpanija prinċipali li għaliha il-proġett notifikat deher li jirrapreżenta investiment purament finanzjarju fiż-żmien tan-notifika.
Semco, stabbilita fl-1997, tipproċessa l-ħġieġ float. L-azzjonisti huma Sawatzki GmbH & Co. Vermögensanlage KG u Hermann Schüler GmbH & Co. KG, b'sehem ta' [...] % kull waħda.
It-trustor hija [...] li tipproċessa u tirfina l-ħġieġ u l-ħġieġ float. L-ishma tat-trustor huma [...] jew miżmuma minn [...].
(12)
B'ittra datata l-25 ta' Ottubru 2004 il-Ġermanja nnotifikat lill-Kummissjoni b'informazzjoni żbaljata fin-notifika fir-rigward ta' wieħed mill-proprjetarji ta' l-e-glass u l-attivitajiet tagħha fis-suq tal-ħġieġ float (5).
(13)
B'ittra datata t-8 ta' Frar 2005 il-Ġermanja infurmat lill-Kummissjoni b'bidla fl-istruttura tal-proprjetà ta' l-e-glass, li ġiet fis-seħħ fil-21 ta' Diċembru 2004. Il-Kummissjoni ġiet infurmata li Luxfinpart S.A. biegħet sehemha fl-e-glass lil Glas Trösch Holding GmbH, Bad Krozingen, il-Ġermanja (“Trösch”). B'żieda ma' dan Trösch għamlet akkwist [...] li wassal għal sehem ta' [...] % fl-e-glass.
(14)
Trösch hija l-kumpanija prinċipali tal-grupp Trösch, li għandha l-uffiċċju prinċipali tagħha f'Bern (l-Iżvizzera). Trösch għandha l-maġġoranza ta' l-ishma fil-Euroglas S.A., Hombourg (Franza), u l-Euroglas GmbH, Haldensleben (il-Ġermanja). Il-grupp Trösch jipproduċi ħġieġ float u huwa attiv ukoll fl-ipproċessar tal-ħġieġ float.
(15)
L-avukat is-Sur Heckmann li kien qed jidher bħala trustee għal ditta Ġermaniża ttrasferixxa l-ishma tiegħu lil AD Augento GmbH, Stuttgart (il-Ġermanja) (“AD-GmbH”) b'effett mill-21 ta' Diċembru 2004. [...] (6).
(16)
Wara t-tranżazzjoni tal-21 ta' Diċembru 2004, l-istruttura tal-proprjetà ta' l-e-glass hija issa kif ġej:
-
Trösch
[...] %
-
[...]
[...] %
-
Terza persuna (ishma miżmuma f'trust minn AD-GmbH)
[...] %
2.2. Il-proġett
(17)
Il-proġett qed isir f'Sülzetal-Osterweddingen, reġjun megħjun skond l-Artikolu 87(3)(a) tat-Trattat tal-KE. Il-limitu ta' l-għajnuna reġjonali hija 28 % gross jew, f'każi eċċezzjonali, 35 % gross għal ditti kbar (7). Il-bidu tal-proġett ta' l-investiment kien fil-15 ta' April 2003. Il-proġett kien skedat li jispiċċa fil-31 ta' Diċembru 2005. L-applikazzjoni għall-għotja ta' l-għajnuna ġiet sottomessa qabel il-bidu tal-proġett.
(18)
L-għan tal-proġett kien il-kostruzzjoni ta' impjant ġdid għall-produzzjoni ta' ħġieġ float mhux ipproċessat. Ħġieġ float huwa tabilħaqq l-aktar tip komuni ta' ħġieġ ċatt. Kategoriji oħra ta' ħġieġ ċatt jinkludu ħġieġ b'disinn, ħġieġ tal-mirja u ħġieġ tal-folja. Ħġieġ float għandu sehem ta' aktar minn 80 % tal-produzzjoni totali ta' ħġieġ ċatt madwar id-dinja (8). Fiż-ŻEE, is-sehem ta' ħġieġ float huwa probabilment ħafna aktar minn 80 %. Is-suq għall-ħġieġ float huwa ġeneralment maqsum f'żewġ livelli, li huma l-produzzjoni ta' ħġieġ float mhux ipproċessat (l-1 livell) u l-ipproċessar ta' ħġieġ float (it-2 livell).
(19)
Għal produzzjoni ta' ħġieġ float mhux ipproċessat, l-ewwel issir linja kontinwa ta' ħġieġ, bi ħġieġ imdewweb imqiegħed fuq materjal tal-landa mdewweb. Dan jipproduċi wċuħ ta' ħġieġ kompletament ċatt. Wara li jiksaħ, il-ħġieġ jinqata' u jkun imbagħad lest għall-bejgħ. Il-ħġieġ float huwa normalment ipproċessat aktar u jiġi mbagħad użat kulfejn il-ħġieġ ċatt huwa meħtieġ, essenzjalment fl-industrija tal-bini u fl-industrija tal-vetturi bil-mutur.
(20)
L-impjant il-ġdid ser ikun l-ewwel sit ta' produzzjoni ta' l-e-glass. Il-produzzjoni kienet ippjanata li tibda [...], u l-impjant kellu jkun kompletament operattiv fi [...]. Kif jgħaddi l-perjodu ta' inizjazzjoni fi [...], il-kapaċità annwali hija mistennija tkun madwar [...] tunnellata (gross) ta' ħġieġ float mhux ipproċessat.
(21)
L-ispejjeż eliġibbli huma EUR 121 miljun, maqsuma kif ġej:
Oġġett
Spejjeż eliġibbli f'EUR
Art
[...]
Bini
[...]
Faċilitajiet esterni
[...]
Installazzjonijiet, makkinarju
[...]
Intanġibbli (software)
[...]
Total
121 000 000
(22)
Skond in-notifika, il-proġett għandu jgħin sabiex jinħolqu 186 impjiegi diretti, inklużi għaxar postijiet ta' taħriġ vokazzjonali. Huwa mistenni wkoll li jgħin sabiex jinħolqu 358 impjiegi indiretti fir-reġjun megħjun innifsu u f'oqsma megħjuna viċini (fit-II livell NUTS).
2.3. L-intensità ta' l-għajnuna
(23)
Il-Ġermanja qed titlob l-approvazzjoni għal għajnuna li għandha intensità grossa li tammonta sa 35 % ta' l-ispejjeż totali eliġibbli ta' EUR 121 miljun.
2.4. Miżuri ta' l-għajnuna
(24)
L-għajnuna lill-e-glass tikkonsisti f'dan li ġej:
-
Għotja ta' investiment skond l-iskema konġunta tal-Gvern Federali/Länder għat-titjib ta' l-istrutturi ekonomiċi reġjonali (Gemeinschaftsaufgabe “Verbesserung der regionalen Wirtschaftsstruktur”) flimkien mat-32 pjan ta' qafas ta' l-iskema konġunta tal-Gvern Federali/Länder (32. Rahmenplan der Gemeinschaftsaufgabe). It-32 pjan ta' qafas, fid-dispożizzjonijiet rilevanti tiegħu, huwa identiku għall-predeċessur tiegħu, il-31 pjan ta' qafas, li ġie approvat mill-Kummissjoni sa l-aħħar ta' l-2006 (9);
-
Primjum ta' investiment skond il-Liġi dwar il-Primjum ta' l-Investiment 1999 (Investitionszulagengesetz 1999), approvat mill-Kummissjoni għall-produzzjoni jew l-akkwist ta' oġġetti ekonomiċi, it-tnejn kompluti qabel l-2005 u marbuta ma' proġett ta' investiment inizjali (10). Il-Ġermanja kienet irriservat għaliha nfisha l-użu ta' skema suċċessura potenzjali għal-Liġi dwar il-Primjum ta' l-Investiment 1999;
-
Garanzija għal self bankarju, skond skema ta' l-għajnuna mill-istat approvata fl-1991 (11).
(25)
Il-Ġermanja kkonfermat li għandhom jiġu osservati l-kundizzjonijiet tal-mappa ta' l-għajnuna reġjonali approvata u ta' l-iskemi ta' għajnuna hawn fuq imsemmija. (12)
3. BIDU TAL-PROĊEDURA
3.1. Informazzjoni żbaljata
(26)
B'ittra datata l-25 ta' Ottubru 2004, il-Ġermanja rrapurtat lill-Kummissjoni li parti mill-informazzjoni fin-notifika oriġinali dwar il-proprjetarji ta' l-e-glass kienet żbaljata. Il-Ġermanja u l-amministrazzjoni ta' l-e-glass jgħidu li ma kinux jafu b'din is-sitwazzjoni qabel ma' l-Kummissjoni adottat id-deċiżjoni tagħha.
(27)
L-informazzjoni l-ġdida tikkonċerna wieħed mill-proprjetarji ta' l-e-glass (Luxfinpart S.A.) u l-attivitajiet tiegħu fis-suq ta' l-ipproċessar (it-2 livell). In-notifika tal-bidu speċifikat tliet proprjetarji, tnejn minnhom diġà attivi fis-suq ta' l-ipproċessar (it-2 livell), filwaqt li t-tielet proprjetarju ġie kkunsidrat biss bħala investitur finanzjarju (Luxfinpart S.A.), mhux attiv la fis-suq tal-ħġieġ float mhux ipproċessat (l-1 livell) u lanqas fis-suq ta' l-ipproċessar (it-2 livell). L-informazzjoni korretta sottomessa mill-Ġermanja b'ittra datata l-25 ta' Ottubru 2004 kienet dik li fil-mument tan-notifika t-tliet proprjetarji ta' l-e-glass kienu lkoll attivi fis-suq ta' l-ipproċessar (it-2 livell).
(28)
Sa minn Marzu 2003 Luxfinpart S.A. kienet f'relazzjoni kummerċjali ma' [...]. [...] hija attiva fl-ipproċessar ta' ħġieġ float (it-2 livell). [...] assumiet ir-riskju ekonomiku tas-sehem ta' Luxfinpart fl-e-glass. Fl-istess ħin [...] intrabtet b'obbligazzjoni kuntrattwali sabiex tixtri [...] tal-produzzjoni ta' l-e-glass.
3.2. Konsegwenzi ta' l-informazzjoni żbaljata għall-evalwazzjoni
(29)
Fid-deċiżjoni inizjali ta' l-20 ta' April 2004, is-suq rilevanti ġie definit bħala s-suq tal-ħġieġ float mhux ipproċessat (l-1 livell). Għalkemm tnejn mit-tliet proprjetarji ta' l-e-glass kienu attivi fis-suq ta' l-ipproċessar (it-2 livell), il-Ġermanja ressqet provi li ppermettew lill-Kummissjoni tikkonkludi li l-analiżi tista' tiġi limitata għas-suq ta' l-1 livell.
(30)
Il-Kummissjoni kellha kopji ta' abbozzi ta' kuntratti bejn l-e-glass u klijent indipendenti. Il-kuntratt mal-klijent indipendenti wera li dan il-klijent kellu l-istess termini u kundizzjonijiet li kellhom il-proprjetarji-klijenti. Għalhekk, ġie konkluż li kien hemm trattament ugwali tal-proprjetarji-klijenti u klijenti oħra attivi fil-parti aktar l-isfel tas-suq (downstream), bil-konsegwenza li l-għajnuna ma kien ser ikollha ebda impatt fis-swieq ta' l-ipproċessar u l-Kummissjoni ma kellha ebda ħtieġa tinkludi s-suq ta' l-ipproċessar (it-2 livell) fid-definizzjoni tas-suq rilevanti. Aktar minn hekk, ġie sottomess li s-swieq tal-produzzjoni (l-1 livell) u ta' l-ipproċessar (it-2 livell) għandhom isegwu l-istess żvilupp minħabba li l-ħġieġ float mhux ipproċessat huwa l-fattur ewlieni adoperat fis-suq ta' l-ipproċessar.
(31)
L-informazzjoni pprovduta mill-Ġermanja fil-25 ta' Ottubru 2004 wriet, madankollu, li l-kuntratt tipiku hawn fuq imsemmi ma kienx ma' klijent indipendenti kif iddikjarat fin-notifika, iżda kien fil-fatt kuntratt ma' wieħed mill-proprjetarji (indiretti) ta' l-e-glass fil-mument tan-notifika, jiġifieri [...], li hija attiva fis-suq ta' l-ipproċessar tal-ħġieġ float (it-2 livell).
Għalhekk, ma setgħetx tibqa' applikabbli l-konklużjoni li l-għajnuna ma jkollha ebda impatt ta' distorzjoni fuq is-suq ta' l-ipproċessar (it-2 livell) u li l-Kummissjoni għalhekk ma kellhiex għalfejn teżamina l-iżvilupp tas-suq ta' l-ipproċessar. L-informazzjoni l-ġdida tfisser li s-suq ta' l-ipproċessar (it-2 livell) jeħtieġ li jkun inkluż fl-evalwazzjoni tal-Kummissjoni tal-kompatibbiltà tal-miżura ta' l-għajnuna.
(32)
Peress li l-informazzjoni korretta kellha influwenza fuq ir-raġunijiet għad-definizzjoni tas-suq/swieq rilevanti u għalhekk influwenzat il-fattur tal-kompetizzjoni u konsegwentement l-intensità massima ta' għajnuna permissibbli taħt l-MSF 1998, l-informazzjoni żbaljata għandha tiġi apprezzata bħala fattur determinanti għad-deċiżjoni skond it-tifsira ta' l-Artikolu 9 tar-Regolament tal-Kunsill (KE) Nru 659/1999.
(33)
L-Artikolu 9 tar-Regolament (KE) Nru 659/1999 jistipula li “l-Kummissjoni tista' tirrevoka deċiżjoni … wara li tkun tat lill-Istat Membru kkonċernat l-opportunità sabiex jissottometti l-kummenti tiegħu, fejn id-deċiżjoni kienet ibbażata fuq informazzjoni skorretta, provvduta waqt il-proċedura, li kienet fattur determinanti għad-deċiżjoni. Qabel ma tirrevoka deċiżjoni u tieħu deċiżjoni ġdida, il-Kummissjoni għandha tiftaħ il-proċedura ta' investigazzjoni formali skond l-Artikolu 4(4). …”.
(34)
Qabel ma rrevokat id-deċiżjoni oriġinali, li kienet ibbażata fuq informazzjoni żbaljata li kienet fattur determinanti għad-deċiżjoni, u ħadet deċiżjoni ġdida, il-Kummissjoni tat bidu għall-proċedura ta' investigazzjoni formali - skond l-Artikolu 9 tar-Regolament (KE) Nru 659/1999 - fl-20 ta' April 2005.
4. KUMMENTI MINN PARTIJIET INTERESSATI
(35)
Wara s-sejħa għal kummenti skond l-Artikolu 88(2) tat-Trattat, il-Kummissjoni rċeviet kummenti mingħand tliet kompetituri.
(36)
L-ewwel parti interessata, Saint-Gobain, kienet ta' l-opinjoni li l-Kummissjoni ma setgħetx tinjora l-iżviluppi tas-suq minnha magħrufa fiż-żmien ta' l-adozzjoni ta' deċiżjoni dwar il-kompatibbiltà ta' l-għajnuna mill-istat taħt l-Artikolu 87 tat-Trattat tal-KE u l-MSF 1998. Konsegwentement, fil-proċedura ta' l-investigazzjoni formali kurrenti, il-Kummissjoni ma setgħetx sempliċiment tibbaża l-evalwazzjoni tagħha fuq it-tkabbir medju annwali tal-konsum apparenti fil-perjodu 1997 sa 2002. Saint-Gobain iddikjarat li, minħabba l-informazzjoni żbaljata pprovduta fin-notifika, il-Kummissjoni kellha, mill-perspettiva tallum, tikkunsidra l-perjodu ta' żmien 1999-2004 bħala l-perjodu deċiżiv għall-evalwazzjoni ta' l-intensità ta' l-għajnuna mill-istat.
(37)
Skond Saint-Gobain, ir-rata ta' tkabbir medja annwali tal-konsum apparenti ta' ħġieġ float mhux ipproċessat fuq l-aħħar ħames snin kienet negattiva (1999-2004: -0,62 %), u s-suq għandu għalhekk jiġi definit bħala “suq li qed jiddgħajjef b'mod assolut” skond it-tifsira tal-punt 7.8 ta' l-MSF 1998.
(38)
Saint-Gobain kienet ukoll ta' l-opinjoni li, anke fiż-żmien tad-deċiżjoni ta' April 2004, il-Kummissjoni kellha tikkunsidra l-estimi ta' tkabbir fil-futur tal-konsum li jidher, speċjalment jekk dawn kienu jindikaw bidla sinifikanti fit-tkabbir medju annwali tal-konsum li jidher. Hija rrimarkat li l-Kummissjoni stess talbet lill-Istat Membru li għamel in-notifika jipprovdi estimi u previżjonijiet dwar l-iżvilupp tal-konsum li jidher tal-prodott/i ikkonċernat/i fit-tliet snin finanzjarji wara n-notifika (ara punt 5.4.2 f'Taqsim 5 ta' l-Anness ma' l-MSF 1998).
(39)
Saint-Gobain argumentat li s-suq rilevanti għandu jinkludi s-suq tal-ħġieġ ipproċessat (it-2 livell). Madankollu, skond Saint-Gobain, huwa biss suq sekondarju li jifforma parti mis-suq globali tal-ħġieġ ipproċessat li kien rilevanti f'dan il-każ. Saint-Gobain għamlet distinzjoni inizjali bejn is-swieq tal-ħġieġ tal-vetturi u l-ħġieġ tal-kummerċ ġenerali (ħġieġ tal-bini), peress li skond hi t-teknoloġija tal-produzzjoni tal-ħġieġ tal-vetturi, il-bażi tal-klijentela u l-mod kif il-ħġieġ tal-vetturi ġie mqiegħed fis-suq kienu totalment differenti minn dawk fis-settur tal-kostruzzjoni. Imbagħad reġgħet qasmet is-settur tal-ħġieġ tal-bini f'erba' swieq separati: (i) unitajiet issiġillati (glazing doppju jew multipliku); (ii) ħġieġ imwebbes (ħġieġ ta' sigurtà); (iii) ħġieġ illaminat (ħġieġ ta' sigurtà); u (iv) ħġieġ kulur il-fidda (mirja). Peress li l-konsum ta' ħġieġ għal unitajiet issiġillati (glazing doppju), f'termini ta' volum, ammonta għal madwar 80 % tal-ħġieġ float fil-kummerċ ġenerali (applikazzjonjiet mhux tal-vetturi), Saint-Gobain targumenta li s-suq rilevanti ewlieni tal-prodott f'dan il-każ kien is-suq ta' l-unitajiet issiġillati.
(40)
Fir-rigward ta' l-ambitu ġeografiku tas-swieq hawn fuq imsemmija, Saint-Gobain argumentat li s-swieq tal-ħġieġ kulur il-fidda (mirja) u l-ħġieġ illaminat għandhom jiġu kkunsidrati bħala swieq mifruxa madwar l-UE. Madankollu, għas-swieq tal-prodotti l-oħra, partikolarment il-ħġieġ imwebbes u l-unitajiet issiġillati, ma kienx jidher li hemm indikazzjonijet ċari ta' suq mifrux madwar l-UE. Minflok tali swieq dehru li jinvolvu swieq nazzjonali jew ukoll reġjonali, essenzjalment minħabba spejjeż ogħla tat-trasport. Bil-prezzijiet preżenti għall-glazing doppju, l-ispiża għolja ma tippermettix aktar trasport fit-tul, u - sa fejn Saint Gobain kienet taf - il-produtturi kollha tal-ħġieġ fornew unitajiet issiġillati lil klijenti f'distanza ta' madwar 250-300 km mill-impjant ta' l-ipproċessar. Għalhekk Saint-Gobain argumentat li s-suq ta' l-unitajiet issiġillati b'mod partikolari għandu jiġi kkunsidrat bħala wieħed ta' ambitu nazzjonali jew ukoll reġjonali.
(41)
Saint-Gobain ikkummentat ukoll dwar l-evalwazzjoni tal-previżjonijiet tan-numru ta' postijiet ta' xogħol maħluqa mill-investiment. Hija rrimarkat li l-impjant ippjanat ta' ħġieġ float f'Osterweddingen ser ikun 40 km 'il bogħod minn impjant ieħor eżistenti tal-ħġieġ float f'Haldensleben ġestit mill-Euroglas. Wieħed mit-tliet azzjonisti tal-Euroglas kien Trösch. Minħabba s-sinerġiji possibbli bejn dawn iż-żewġ impjanti u minħabba l-fatt li l-impjant il-ġdid ta' l-e-glass kien attrezzat bit-teknoloġija l-aktar moderna, Saint-Gobain argumentat li l-e-glass kienet x'aktarx kapaċi tmexxi l-impjant b'inqas minn 120 impjegat (inklużi l-apprendisti).
(42)
It-tieni parti interessata, […] (13), issottomettiet ċifri aġġornati għall-informazzjoni dwar is-suq tal-ħġieġ float mhux ipproċessat (firxa Komunitarja, volum u valur) użati mill-Kummissjoni fid-deċiżjoni tagħha ta' l-20 ta' April 2004. Hija argumentat ukoll li l-Kummissjoni għandha tieħu kont tas-sitwazzjoni tas-suq fil-Ġermanja. Għalhekk hija pprovdiet ċifri dwar il-volum u l-valur tal-konsum totali tal-ħġieġ float mhux ipproċessat fil-Ġermanja (2001-2004).
(43)
It-tieni parti interessata kienet ukoll ta' l-opinjoni li, għalkemm kien diffiċli ħafna li jiġu miksuba ċifri riċenti dwar il-volum jew il-valur tal-konsum tal-ħġieġ ipproċessat fil-Komunità, dawn iċ-ċifri rriflettew it-tendenza fis-settur tal-ħġieġ float mhux ipproċessat. Hija enfasizzat li, peress li l-ħġieġ float mhux ipproċessat jiġi kollu pproċessat, it-tendenza riflessa mid-data pprovduta għas-settur tal-ħġieġ float mhux ipproċessat għandha tkun simili għal dik tas-suq tal-ħġieġ ipproċessat, u li ċ-ċaqliq fl-importazzjoni u l-esportazzjoni tal-ħġieġ ipproċessat lejn il-Komunità u mill-Komunità jista' jiġi injorat.
(44)
It-tieni parti interessata kkumentat ukoll dwar l-evalwazzjoni tal-Kummissjoni tal-fattur kapital-xogħol. Hija rrimarkat fl-ewwel lok li l-kostruzzjoni ta' impjant simili minn Trösch f'Hombourg, Franza, ħoloq 168 impjiegi ġodda. Fit-tieni lok, hija argumentat li Trösch tkun kapaċi tipprovdi servizzi ta' amministrazzjoni, teknika, kummerċjali u oħrajn, appoġġ u taħriġ fl-immaniġġjar lill-e-glass. Għalhekk, in-numru ta' impjiegi ġodda maħluqa mill-proġett ta' l-e-glass għandu jkun aktar baxx minn 168.
(45)
It-tielet parti interessata, Pilkington, ikkumentat dwar il-perjodu ta' referenza li għandu jiġi kkunsidrat għall-kalkulazzjoni tal-fattur tal-kompetizzjoni. Hija argumentat li l-Kummissjoni ma kienetx qed tkompli l-investigazzjoni oriġinali tagħha, iżda kienet issa qed tagħmel investigazzjoni ġdida. Fl-istess ħin, il-Kummissjoni kienet obbligata tieħu kont ta' l-aħħar data disponibbli. Għalhekk il-pejodu ta' ħames snin li għandu jiġi kkunsidrat huwa l-perjodu 1999-2004.
(46)
Pilkington argumentat ukoll li s-suq tal-prodott rilevanti kien dak tal-ħġieġ ipproċessat għall-kummerċ ġenerali u mhux għall-applikazzjonijiet tal-vetturi. Minn dan is-suq ta' l-aħħar, l-unitajiet insulattivi tal-ħġieġ ikkostitwixxew sewwa l-ikbar element. Skond Pilkington, is-suq ġeografiku rilevanti għall-ħġieġ ipproċessat (it-2 livell) f'dan il-każ ma kienx mifrux madwar il-Komunità, iżda kien limitat għall-Ġermanja (jew possibilment il-Ġermanja u t-territorji immedjatament viċini).
5. KUMMENTI MILL-ĠERMANJA
(47)
Il-Ġermanja kkumentat b'ittra datata s-7 ta' Ġunju 2005, reġistrata li waslet fid-9 ta' Ġunju 2005, dwar id-deċiżjoni li tinbeda l-proċedura.
(48)
Fir-rigward tal-perjodu taż-żmien rilevanti għall-analiżi, il-Ġermanja appoġġat l-opinjoni tal-Kummissjoni kif dikjarata fid-deċiżjoni ta' l-20 ta' April 2005 li tat bidu għall-proċedura li d-data mill-1997 sa l-2002 kienet id-data li kellha tiġi kkunsidrata peress li din tirrapreżenta d-data l-aktar riċenti disponibbli fiż-żmien tan-notifika.
(49)
Il-Ġermanja ssuġġeriet li s-suq fit-2 livell jiġi separat f'dak tal-ħġieġ ta' sigurtà (ESG u VSG), il-ħġieġ multiple-walled u l-ħġieġ tekniku. Il-ħġieġ ta' sigurtà (ESG u VSG) ġie użat fl-industrija tal-vetturi u fis-settur tal-kostruzzjoni, il-ħġieġ multiple-walled prinċipalment fis-settur tal-kostruzzjoni. Peress li t-tliet azzjonisti fl-e-glass ilkoll ipproduċew ħġieġ ta' sigurtà (ESG u VSG) u ħġieġ multiple-walled għas-settur tal-kostruzzjoni, huma biss dawn it-tliet swieq sekondarji li għandhom jiġu meqjusa rilevanti. B'żieda ma' dan, huma pprovdew informazzjoni dwar is-sostitwibbiltà min-naħa tal-provvista ta' dawn il-prodotti.
(50)
Il-Ġermanja kienet ta' l-opinjoni li s-suq tat-2 livell tal-ħġieġ ta' sigurtà (ESG u VSG) u tal-ħġieġ multiple-walled kienu mifruxa madwar iż-ŻEE. B'żieda ma' dan, hija pprovdiet informazzjoni dwar l-iżvilupp pożittiv ta' dan is-suq matul is-snin 1997-2002.
(51)
B'ittra datata t-22 ta' Novembru 2005, reġistrata li waslet fil-25 ta' Novembru 2005, il-Ġermanja ssottomettie kummenti dwar ir-reazzjonijiet tal-kompetituri ta' l-e-glass. Hija enfasizzat li l-perjodu ta' referenza 1997-2002 ma jiġix mibdul peress li hija biss l-informazzjoni disponibbli fiż-żmien tan-notifika li setgħet tiġi kkunsidrata. Bl-inizjazzjoni tal-proċedura ta' l-investigazzjoni formali, il-Kummissjoni kienet qed tkompli evalwazzjoni mibdija wara n-notifika ta' Diċembru 2003.
(52)
Il-Ġermanja pprovdiet xi informazzjoni dwar l-iżvilupp tas-suq tal-ħġieġ float mhux ipproċessat fis-snin 2003 u 2004 li tenfasizza l-iżvilupp pożittiv ta' dan is-suq. Hija wriet ukoll li l-produtturi ewlenin tal-ħġieġ float kienu qed jippjanaw li jżidu l-kapaċità tal-produzzjoni tagħhom, li ssaħħaħ id-dehra pożittiva tas-suq.
(53)
Fir-rigward tas-suq għall-ħġieġ ipproċessat (it-2 livell), il-Ġermanja baqgħet ta' l-opinjoni li ma kienx hemm ħtieġa li dan is-suq jiġi inkluż fl-analiżi. Il-Ġermanja argumentat li sehem għoli ferm mill-ħġieġ float mhux ipproċessat jiġi mibjugħ direttament fis-suq u l-azzjonisti ta' l-e-glass jiksbu l-ħġieġ float mhux ipproċessat b'rati tas-suq. Bħala konsegwenza, l-għajnuna ma jkollha ebda impatt fis-suq tat-2 livell.
(54)
Rigward id-definizzjoni tas-suq rilevanti, il-Ġermanja argumentat kontra l-veduta li huwa biss il-ħġieġ multiple-walled li jifforma s-suq rilevanti u enfasizzat li s-suq rilevanti kien mifrux madwar iż-ŻEE u għandu jinkludi l-ħġieġ ta' sigurtà (ESG u VSG) u kif ukoll il-ħġieġ multiple-walled.
(55)
Il-Ġermanja pprovdiet ukoll informazzjoni dwar l-ispejjeż tat-trasport ta' ħġieġ float mhux ipproċessat u ħġieġ float ipproċessat. Is-sehem perċentwali mill-ispejjeż tat-trasport għall-ħġieġ float mhux ipproċessat kien ogħla minn dak għall-ħġieġ ipproċessat minħabba l-prezz ogħla tal-ħġieġ ipproċessat. Dan kien ifisser definizzjoni ta' suq li jestendi madwar iż-ŻEE. B'żieda ma' dan, il-Ġermanja ssuġġeriet li ż-żoni ta' distribuzzjoni tal-faċilitajiet ta' produzzjoni għall-ħġieġ ipproċessat fiż-ŻEE kienu jidħlu f'xulxin, b'mod li jwasslu għall-konklużjoni li s-suq kien jestendi madwar iż-ŻEE.
(56)
Il-Ġermanja kkumentat fuq il-fehma tal-kompetituri li l-fattur kapital-xogħol kien jeħtieġ aġġustament peress li Trösch setgħet tieħu vantaġġ mis-sinerġiji bejn is-sit tal-produzzjoni ta' l-e-glass u fabbriki oħra tal-grupp fiż-żona. B'mod partikolari, il-Ġermanja argumentat li peress li Trösch kienet biss waħda mit-tliet azzjonisti li kienu lkoll kompetituri fis-suq tal-ħġieġ ipproċessat, ma kienx possibbli li jiġu ġenerati dawn is-sinerġiji. B'żieda ma' dan, hija pprovdiet informazzjoni dwar l-istima korretta tan-numru ta' impjegati u argumentat li l-paraguni bejn il-fabbriki kif magħmula mill-kompetituri ma kinux korretti u wasslu għal konklużjonijiet żbaljati.
6. EVALWAZZJONI TA' L-GĦAJNUNA
6.1. Kummenti preliminari
(57)
Fl-20 ta' April 2004 l-Kummissjoni approvat l-intensità ta' l-għajnuna għall-e-glass kif notifikata mill-Ġermanja fil-15 ta' Diċembru 2003. Peress li, wara li ttieħdet id-deċiżjoni, il-Ġermanja infurmat lill-Kummissjoni li kien hemm informazzjoni żbaljata fin-notifika oriġinali u peress li din l-informazzjoni kienet fattur determinanti għad-deċiżjoni, il-Kummissjoni ddeċidiet fl-20 ta' April 2005 li tibda l-proċedura ta' l-investigazzjoni formali bl-għan li tħassar id-deċiżjoni oriġinali ta' l-20 ta' April 2004 u tagħti deċiżjoni ġdida.
(58)
Fid-deċiżjoni ta' l-20 ta' April 2004 hemm evalwazzjoni sħiħa tan-notifika. Din l-evalwazzjoni qed tiġi inkluża fid-Deċiżjoni preżenti għajr dawk il-partijiet li jeħtieġ li jiġu kkoreġuti minħabba l-informazzjoni mibgħuta mill-Ġermanja fil-25 ta' Ottubru 2004 u għamlet parti mid-deċiżjoni ta' l-20 ta' April 2005.
Linji gwida applikabbli
(59)
Il-Ġermanja nnotifikat l-għajnuna lill-e-glass fil-15 ta' Diċembru 2003, u din in-notifika ġiet reġistrata li waslet fit-18 ta' Diċembru 2003. Punt 40 tal-Qafas Multisettorali ta' l-2002 (14) dwar l-għajnuna reġjonali għall-proġetti kbar ta' investiment (MSF 2002) jistipula li proġett għandu jiġi evalwat fid-dawl tal-kriterji applikabbli fiż-żmien tan-notifika: “..., id-dispożizzjonijiet ta' dan il-qafas għandhom jiġu applikati mill-1 ta' Jannar 2004. Il-qafas multisettorali preċedenti għandu jibqa' applikabbli sal-31 ta' Diċembru 2003. Madankollu, in-notifiki reġistrati mill-Kummissjoni qabel l-1 ta' Jannar 2004 għandhom jiġu eżaminati fid-dawl tal-kriterji fis-seħħ fiż-żmien tan-notifika..” Fid-dawl ta' dan, għall-evalwazzjoni ta' l-għajnuna lill-e-glass huma applikabbli il-kriterji stipulati fl-MSF ta' l-1998.
Fatti rilevanti
(60)
Din l-evalwazzjoni għandha tikkunsidra l-fatti, iċ-ċifri u s-sitwazzjonijiet kif eżistenti fiż-żmien tan-notifika tal-15 ta' Diċembru 2003.
(61)
Il-Kummissjoni għandha tieħu deċiżjoni ex-ante skond il-bażi ta' stimi ta' perspettivi u ċifri tas-suq futuri. Ukoll l-Istat Membru m'għandu ebda informazzjoni oħra sabiex jiddeċiedi dwar l-għajnuna għajr il-fatti, iċ-ċifri u s-sitwazzjonijiet kif eżistenti fiż-żmien tan-notifika. L-intensitajiet ta' l-għajnuna ma jiġux adattati aktar tard jekk xi snin wara - ex-post - iċ-ċifri juru li s-suq, per eżempju, żvolġa b'mod differenti. Għalkemm fil-każ preżenti l-Kummissjoni għandha tieħu deċiżjoni sentejn u nofs wara li saret in-notifika orġinali, hija għandha madankollu tibbaża l-evalwazzjoni tagħha fuq il-fatti u s-sitwazzjonijiet eżistenti fiż-żmien tan-notifika.
(62)
Il-perjodu ta' referenza fid-deċiżjoni ta' l-20 ta' April 2004 kien is-snin 1997 sa 2002. Il-kompetituri ta' l-e-glass issuġġerew li l-perjodu ta' referenza għall-analiżi kellu jiġi aġġustat sabiex tiġi kkunsidrata data aktar riċenti li hija issa disponibbli. Peress li għadda xi żmien bejn in-notifika oriġinali u d-Deċiżjoni preżenti, is-sitwazzjonijiet setgħu nbiddlu, is-swieq setgħu żviluppaw u l-fatti li jikkonċernaw il-proġett setgħu żvolġew b'mod differenti minn kif ippjanat oriġinalment. Għar-raġunijiet hawn fuq imsemmija, dan ma jistax jiġi kkunsidrat mill-Kummissjoni fl-evalwazzjoni tagħha.
6.2. Eżistenza ta' għajnuna taħt l-Artikolu 87(1) tat-Trattat tal-KE
(63)
Il-miżura ta' għajnuna preżenti ngħatat minn Stat Membru u permezz ta' riżorsi statali skond it-tifsira ta' l-Artikolu 87(1) tat-Trattat tal-KE (ara punt 2.4. ta' din id-Deċiżjoni). L-għajnuna għandha tagħti vantaġġ lill-e-glass għax altrimenti kien ikollha tkopri waħidha l-ispejjeż kollha ta' l-investiment. Peress li volum sinifikanti ta' ħġieġ float jaqsam, fit-trasport tiegħu, fruntieri internazzjonali, hemm kummerċ internazzjonali fis-suq tal-ħġieġ float. Għalhekk, vantaġġi finanzjarji mogħtija lill-kumpanija jistgħu joħolqu distorzjoni tal-kompetizzjoni b'mod li jiġi effettwat il-kummerċ bejn l-Istati Membri. Għalhekk, fi ħdan din l-evalwazzjoni, il-Kummissjoni tikkunsidra li l-miżura notifikata tikkostitwixxi għajnuna ta' l-Istat lill-e-glass skond it-tifsira ta' l-Artikolu 87(1) tat-Trattat tal-KE.
6.3. Ħtieġa ta' notifika
(64)
Peress li huma applikabbli l-kriterji stipulati fil-punt 2.1(i) ta' l-MSF 1998, il-proġett ta' l-għajnuna għandu jiġi nnotifikat u l-intensità massima ta' l-għajnuna permessa għandha tiġi ddeterminata skond l-MSF 1998. Il-Kummissjoni tinnota li l-għajnuna hija bbażata fuq tliet skemi ta' għajnuna reġjonali diġà approvati mill-Kummissjoni. Għalhekk m'hijiex għajnuna ad hoc skond it-tifsira tat-tielet paragrafu tat-2 punt tal-linji gwida dwar l-għajnuna reġjonali nazzjonali (15) li tirrikjedi eżaminazzjoni individwali tal-kompatibbiltà bażika tagħha mas-suq komuni. Ir-rekwiżit ta' eżaminazzjoni tal-Kummissjoni huwa hawnhekk limitat għall-kompatibbiltà ta' l-intensità ta' l-għajnuna notifikata ta' 35 % gross taħt il-kriterji stipulati fl-MSF 1998.
6.4. Evalwazzjoni taħt l-MSF 1998
(65)
L-intensità massima ta' l-għajnuna permessa għall-proġetti taħt l-MSF 1998 għandha tiġi ddeterminata skond il-limitu massimu ta' l-għajnuna applikabbli għall-għajnuna reġjonali fiż-żona megħjuna kkonċernata fiż-żmien meta l-għajnuna ġiet notifikata.
(66)
Fil-każ ta' Sülzetal-Osterweddingen, fejn tinsab e-glass, il-limitu ta' l-għajnuna reġjonali huwa ta' 28 % gross għal kumpaniji kbar. Madankollu, jekk jintlaħqu ċerti kundizzjonijiet, il-limitu ta' l-għajnuna reġjonali jiżdied għal 35 % gross. Fuq applikazzjoni minn Land, u bl-approvazzjoni tas-Sotto-Kumitat tal-Ħidma Konġunta (Unterausschuss der Gemeinschaftsaufgabe “Verbesserung der regionalen Wirtschaftsstruktur” (GA)), f'każijiet eċċezzjonali ġustifikati miżuri li huma strutturalment partikolarment effettivi fil-kuntest tal-post ta' l-impriżi jistgħu jirċievi l-intensità aktar għolja. Skond l-informazzjoni pprovduta mill-Ġermanja, dawn il-kundizzjonjiet huma milħuqa, peress li s-Sotto-Kumitat approva l-applikazzjoni tas-Sassonja-Anhalt fit-23 ta' Lulju 2003 (16).
(67)
Għalhekk, f'din l-istanza japplika limitu ta' l-għajnuna reġjonali ta' 35 % gross. Fil-kalkolu ta' l-intensità massima ta' l-għajnuna permessa għall-proġett rilevanti, dan il-limitu reġjonali ta' l-għajnuna għandu jiġi aġġusatat skond id-dispożizzjonjiet ta' l-MSF 1998 sabiex jittieħdu in konsiderazzjoni diversi koeffiċjenti li jirriżultaw mill-applikazzjoni ta' tliet fatturi ta' evalwazzjoni, li huma l-fattur tal-kompetizzjoni (T), li jieħu in konsiderazzjoni s-sitwazzjoni fis-suq rilevanti tal-prodott, il-fattur kapital-xogħol (I) u l-fattur ta' l-impatt reġjonali (M).
6.4.1. Il-fattur tal-kompetizzjoni
Definizzjoni tas-suq rilevanti tal-prodott - kummenti preliminari
(68)
L-approvazzjoni ta' l-għajnuna għal ditti f'industriji b'kapaċità strutturali żejda ġġib magħha riskji partikolari ta' distorzjoni tal-kompetizzjoni. Kwalunkwe żieda fil-kapaċità li ma tkunx ibbilanċjata bi tnaqqis ta' kapaċità banda oħra tagħmel il-problema ta' kapaċità strutturali żejda aktar akuta. Għalhekk, fid-determinazzjoni tal-fattur tal-kompetizzjoni, il-Kummissjoni għandha teżamina jekk il-proġett ippjanat huwiex qed isir f'industrija jew f'fergħa ta' industrija fejn hemm kapaċità strutturali żejda.
(69)
Skond il-punt 7.6 ta' l-MSF 1998, is-suq/swieq rilevanti tal-prodott jikkonsisti/u fil-prodotti previsti mill-proġett ta' investiment u, fejn xieraq, is-sostituti għalihom kif ikkunsidrati mill-konsumatur (minħabba l-karatteristiċi tal-prodotti, il-prezzijiet tagħhom u l-użu maħsub għalihom) jew mill-produttur (permezz tal-flessibilità ta' l-installazzjonijiet tal-prodott).
(70)
Ħġieġ float huwa tabilħaqq l-aktar tip komuni ta' ħġieġ ċatt. Peress li minħabba l-proċess ta' manifattura speċifiku tiegħu u l-kwalitajiet tal-prodott tiegħu, il-ħġieġ float ma jistax jiġi mibdul kemm min-naħa tal-provvista u kif ukoll dik tad-domanda b'tipi oħra ta' ħġieġ ċatt (eż. ħġieġ tal-folja, ħġieġ b'disinn jew ħġieġ tal-mirja), is-suq tal-ħġieġ float għandu jiġi meqjus bħala suq separat tal-prodott (17). Dan is-suq tal-prodott huwa fih innifsu diviż f'żewġ livelli li għandhom jiġu evalwati separatament minn xulxin, li huma l-produzzjoni ta' ħġieġ float mhux ipproċessat (l-1 livell) u l-ipproċessar ta' ħġieġ float (it-2 livell) (18).
(71)
L-analiżi fid-deċiżjoni tal-Kummissjoni ta' l-20 ta' April 2004 twassal għall-konklużjoni li f'dan il-każ partikolari huwa biss is-suq tal-ħġieġ float mhux ipproċessat (l-1 livell) li jeħtieġ li jiġi evalwat (19). Minħabba l-informazzjoni żbaljata dwar l-istruttura tal-proprjetà, din il-konklużjoni ma tistax tinżamm u s-suq ta' l-ipproċessar (it-2 livell) jeħtieġ li jkun inkluż fid-definizzjoni tas-swieq rilevanti peress li l-għajnuna tista' toħloq distorzjoni f'dan il-livell ukoll.
(72)
Fis-sezzjoni li tmiss ser jiġi l-ewwel evalwat is-suq tal-ħġieġ float mhux ipproċessat (l-1 livell), u imbagħad ser issir evalwazzjoni tas-suq tal-ħġieġ float ipproċessat (it-2 livell).
Analiżi tas-suq għall-ħġieġ float mhux ipproċessat (l-1 livell)
Kumment preliminari
(73)
L-evalwazzjoni tas-suq tal-ħġieġ float mhux ipproċessat (l-1 livell) kif deskritt fid-deċiżjoni oriġinali ta' l-20 ta' April 2004 ma ttieħedx in konsiderazzjoni u ma kienx jifforma parti mid-deċiżjoni ta' l-20 April 2005 li tat bidu għall-proċedura. Il-parti li ġejja hija għalhekk riproduzzjoni ta' l-evalwazzjoni li saret u li ġiet deskritta fid-deċiżjoni ta' l-20 ta' April 2004.
Definizzjoni tas-suq ġeografiku rilevanti għall-ħġieġ float mhux ipproċessat (l-1 livell)
(74)
Il-punt 7.6 ta' l-MSF 1998 jipprovdi li s-suq ġeografiku rilevanti normalment jikkomprendi ż-ŻEE jew, alternattivament, kwalunkwe parti sinifikanti minnha jekk il-kundizzjonijiet tal-kompetizzjoni f'dik iż-żona jistgħu jiġu biżżejjed differenzjati minn żoni oħra taż-ŻEE. Fejn xieraq is-suq rilevanti jista' jiġi kkunsidrat bħala wieħed globali.
(75)
Minħabba spejjeż relattivament għolja tat-trasport tal-ħġieġ float mhux ipproċessat (20), is-swieq tal-bejgħ ta' l-impjanti individwali tal-produzzjoni ma jkoprux iż-żona kollha taż-ŻEE. Minflok, jieħdu l-forma ta' ċrieki konċentriċi madwar is-sit rilevanti tal-produzzjoni li r-radius tiegħu huwa ddeterminat mid-distanza tat-trasport ekonomikament vijabbli, li bħala regola m'huwiex aktar minn 500-1 000 km għat-trasport bit-triq, liema forma ta' trasport hija l-aktar waħda użata. Madankollu, peress li issa hemm aktar minn 50 sit ta' produzzjoni operati minn fabbrikanti Ewropej tal-ħġieġ madwar ż-ŻEE, u peress li minħabba f'hekk is-swieq tal-bejgħ tagħhom jidħlu f'xulxin, huma jkopru flimkien ż-ŻEE kollha kemm hi.
(76)
Sabiex jiġi determinat jekk, abbażi ta' dan it-trażversar ġeografiku ta' swieq individwali, jeżistux ukoll kundizzjonijiet simili tal-kompetizzjoni fid-diversi żoni taż-ŻEE, il-Kummissjoni eżaminat jekk jeżistux swieqi separati li fuqhom prezzijiet separati kienu kapaċi jiżviluppaw indipendentement mill-iswieq l-oħra tal-bejgħ, jew jekk il-prezzijiet fiż-ŻEE jsegwux mudell bażiku uniformi. Fuq il-bażi ta' l-istatistika disponibbli tal-Eurostat, il-Kummissjoni qabblet il-prezzijiet għal kull tunnellata fl-Istati Membri ewlenin li jipproduċu l-ħġieġ float, li huma Franza, il-Ġermanja, l-Italja, ir-Renju Unit u Spanja fil-perjodu 1997-2002 u fil-Belġju (minħabba data nieqsa) fil-perjodu 1999-2002. Iċ-ċifri juru li l-prezzijiet għall-ħġieġ float mhux ipproċessat fl-Istati Membri individwali juru grad għoli ta' korrelazzjoni fil-perjodu 1997-2002. Din it-tendenza parallela fil-prezzijiet tindika li x-xerrejja tal-ħġieġ float mhux ipproċessat huma mifruxa biżżejjed li jistgħu jduru għall-produtturi f'Stati Membri oħra - indikazzjoni ċara ta' suq ġeografiku wieħed.
(77)
Konklużjoni Il-Kummissjoni tikkonkludi li s-suq ġeografiku għall-ħġieġ float mhux ipproċessat huwa ż-ŻEE fl-intier tagħha (21).
Determinazzjoni tal-fattur tal-kompetizzjoni għas-suq tal-ħġieġ float mhux ipproċessat (l-1 livell)
(78)
Il-livell l-aktar baxx tal-klassifika NACE li tikkorrispondi għall-produzzjoni tal-ħġieġ float mhux ipproċessat huwa l-klassi 26.11 NACE “manifattura ta' ħġieġ ċatt”. Il-ħġieġ float mhux ipproċessat jammonta għal ħafna aktar minn 80 % tal-produzzjoni totali tal-ħġieġ ċatt fiż-ŻEE u għalhekk jista' jiġi kkunsidrat bħala rappreżentanti l-klassi 26.11 ta' l-NACE. Madankollu, il-kapaċità fis-settur tal-ħġieġ ċatt huwa mkejjel b'referenza għall-kapaċitajiet ta' esplojtazzjoni (tal-bejgħ) (22). Dan il-metodu ta' kejl m'huwiex komparabbli mal-kejl tal-kapaċità fl-industrija tal-manifattura fl-intier tagħha.
(79)
Għaldaqstant, il-Kummissjoni hija tal-fehma li s-sitwazzjoni fir-rigward tal-kapaċità għas-suq tal-ħġieġ float mhux ipproċessat ma tistax tittieħed in konsiderazzjoni fl-evalwazzjoni tal-fattur tal-kompetizzjoni (23).
(80)
Il-punt 3.4 ta' l-MSF 1998 jipprovdi li, fin-nuqqas ta' data biżżejjed dwar l-użu tal-kapaċità, il-Kummissjoni għandha tuża ċ-ċifri tal-konsum li jidher sabiex tiddetermina jekk l-investiment ikunx qiegħed iseħħ f'suq li jkun qed jiddgħajjef. Is-suq għall-prodott in kwistjoni jkun meqjus li qed jiddgħajjef jekk, matul l-aħħar ħames snin, ir-rata medja ta' tkabbir annwali tal-konsum li jidher tal-prodott in kwistjoni jkun aktar minn 10 % taħt il-medja annwali ta' l-industrija tal-manifattura taż-ŻEE fl-intier tagħha, sakemm ma jkunx hemm tendenza qawwija li r-rata relattiva tat-tkabbir tad-domanda għall-prodott tkompli tikber. Suq li jkun qed jiddgħajjef b'mod assolut huwa wieħed li jkollu, matul l-aħħar ħames snin, rata medja negattiva tat-tkabbir annwali tal-konsum li jidher.
(81)
Il-Kummissjoni għandha d-data li ġejja dwar il-konsum li jidher tal-ħġieġ float mhux ipproċessat għall-perjodu 1997-2002:
Suqgħall-ħġieġ float mhux ipproċessat fil-Komunità
1997
1998
1999
2000
2001
2002
Rata medja ta' tkabbir annwali
Konsum totali f'termini ta' volum (miljuni ta' tunnellati) (24)
6,937
7,334
7,716
7,677
7,509
7,599
1,84 %
Prezz medju għal kull tunnellata (f'EUR) (25)
293,87
285,20
291,79
333,26
349,15
346,92
Konsum totali f'termini ta' valur (miljuni ta' EUR)
2 038,6
2 091,7
2 251,5
2 558,4
2 621,8
2 636,2
5,28 %
(82)
Fil-perjodu 1997-2002, ir-rata medja ta' tkabbir annwali ta' l-industrija tal-manifattura taż-ŻEE fl-intier tagħha kienet 4,8 %. Il-limitu li taħtu, skond il-punt 7.8 ta' l-MSF 1998, suq li jkun qed jiddgħajjef għandu jiġi meqjus li jeżisti huwa 4,4 %. Is-suq Ewropew tal-ħġieġ float mhux ipproċessat kellu rata medja ta' tkabbir annwali f'termini ta' valur ta' 5,28 % fuq dak il-perjodu u huwa għalhekk 'il fuq sewwa mill-medja fiż-ŻEE (26). Il-Kummissjoni eżaminat ukoll, fuq il-bażi tad-data disponibbli tal-Eurostat/Comex intra-Komunità, jekk dan ir-riżultat huwiex ikkonfermat mit-tendenza tal-konsum li jidher tal-ħġieġ float mhux ipproċessat f'termini ta' valur u sabet li dan huwa l-każ.
(83)
It-tendenza pożittiva tas-suq tal-ħġieġ float mhux ipproċessat hija riflessa fl-attività tal-produtturi, peress, li fis-suq Ewropew, li huwa ffokat fuq ftit produtturi kbar tal-ħġieġ float (27), matul dawn l-aħħar snin sar investiment f'impjanti ġodda tal-produzzjoni fi Franza (2001 - Pilkington/Interpane), fil-Belġju (2001 - Glaverbel/Scheuten) u fl-Italja (2002 - Sangalli) (28).
(84)
Konklużjoni Il-Kummissjoni għalhekk tikkonkludi li s-suq għall-ħġieġ float mhux ipproċessat m'huwiex suq li qed jiddgħajjef u l-fattur tal-kompetizzjoni skond il-punt 3.10.1(iv) ta' l-MSF 1998 għandu jitqiegħed f'1,0.
Analiżi tas-suq għall-ħġieġ ipproċessat (it-2 livell)
Prodotti kkonċernati
(85)
Skond il-punt 7.6 ta' l-MSF 1998, is-suq/swieq rilevanti tal-prodott jikkonsisti fil-prodotti previsti mill-proġett ta' investiment u, fejn xieraq, is-sostituti għalihom kif ikkunsidrati mill-konsumatur (minħabba l-karatteristiċi tal-prodotti, il-prezzijiet tagħhom u l-użu maħsub għalihom) jew mill-produttur (permezz tal-flessibilità ta' l-installazzjonijiet tal-prodott).
(86)
Is-suq għall-ħġieġ ipproċessat (it-2 livell) jeħtieġ li jerġa jiġi diviż sabiex jiġu identifikati l-prodotti kkonċernati u sabiex jiġi definit is-suq rilevanti f'dan il-każ. Żewġ kategoriji wiesgħa jistgħu jiġu identifikati b'mod ċar li m'humiex sostitwibbli min-naħa tal-konsumatur jew tal-produttur: ħġieġ tal-vetturi u ħġieġ tal-bini (29) Dawn iż-żewġ prodotti jiffurmaw żewġt iswieq tal-prodotti separati peress li t-teknoloġija tal-produzzjoni, il-bażi tal-klijentela u kif ukoll il-marketing huma ferm distinti. Is-suq tal-ħġieġ tal-bini jista' imbagħad jiġi diviż f'dawn is-swieq sekondarji kif ġej: (i) il-ħġieġ multiple-walled (unitajiet issiġillati); (ii) ħġieġ imwebbes (ESG - ħġieġ ta' sigurtà); (iii) ħġieġ illaminat (VSG - ħġieġ ta' sigurtà); u (iv) ħġieġ kulur il-fidda (mirja).
(87)
Il-ħġieġ ta' sigurtà (ESG u VSG) u l-ħġieġ multiple-walled huma sostitwibbli min-naħa tal-provvista peress li l-fabbrikanti jistgħu jaġġustaw il-produzzjoni għall-prodotti differenti f'qafas ta' żmien qasir u mingħajr ħafna spejjeż. Skond il-Ġermanja, madwar 70-80 % tal-ħġieġ ipproċessat għall-industrija tal-bini huwa magħmul mill-fabbrikanti li joffru iż-żewġ prodotti, ħġieġ ta' sigurtà u ħġieġ multiple-walled, fl-istess ħin. Huwa importanti wkoll li jiġi nnotat li l-ħġieġ ta' sigurtà jista' jservi bħala prodott finali iżda wkoll bħala prodott użat fil-produzzjoni tal-ħġieġ multiple-walled. Aktar minn hekk, il-bejgħ u d-distribuzzjoni tal-ħġieġ ta' sigurtà u multiple-walled għall-industrija tal-bini jsiru ħafna drabi fl-istess ħin.
(88)
Fuq din il-bażi, tkun żbaljata l-konklużjoni li s-suq rilevanti tal-prodott għandu jkun limitat għall-unitajiet issiġillati biss hekk kif issuġġerew il-kompetituri fil-kummenti tagħhom.
(89)
Il-Kummissjoni tinnota li t-tliet azzjonisti fl-e-glass jipproduċu lkoll ħġieġ ta' sigurtà (VSG u ESG) u ħġieġ multiple-walled għall-industrija tal-bini iżda ma jimmanifatturawx ħġieġ tekniku jew ħġieġ għall-industrija tal-vetturi.
(90)
Konklużjoni Il-Kummissjoni tikkonkludi li s-suq rilevanti tal-prodott huwa grupp sekondarju fis-suq tat-2 livell, li huwa tal-ħġieġ ta' sigurtà (VSG u ESG) u tal-ħġieġ multiple-walled għall-industrija tal-bini, bil-kodiċi tal-PRODCOM li ġejjin: 26121230 (ħġieġ ta' sigurtà mwebbes, n.e.c.), 26121270 (ħġieġ ta' sigurtà llaminat, n.e.c.) u 26121330 (unitajiet insulattivi ta' ħġieġ multiple-walled).
Definizzjoni tas-suq ġeografiku rilevanti għas-suq tal-ħġieġ ipproċessat (it-2 livell)
(91)
Il-punt 7.6 ta' l-MSF 1998 jipprovdi li s-suq ġeografiku rilevanti normalment jikkomprendi ż-ŻEE jew, alternattivament, kwalunkwe parti sinifikanti minnha jekk il-kundizzjonijiet tal-kompetizzjoni f'dik iż-żona jistgħu jiġu differenzjati biżżejjed minn żoni oħra taż-ŻEE. Fejn xieraq is-suq rilevanti jista' jiġi kkunsidrat bħala wieħed globali.
(92)
Il-Ġermanja ssuġġeriet li, bħas-suq għall-ħġieġ float mhux ipproċessat (l-1 levell), is-suq għall-ħġieġ float ipproċessat (it-2 livell) għandu jiġi kkunsidrat li huwa mifrux madwar ż-ŻEE.
(93)
Il-kompetituri ta' l-e-glass jissuġġerixxi fil-kummenti tagħhom li s-suq għall-ħġieġ ipproċessat (it-2 livell) huwa nazzjonali jekk mhux reġjonali fl-ambitu tiegħu peress li spejjez kbar ta' trasport ma jippermettux distribuzzjoni aktar wiesgħa.
(94)
Skond provi pprovduti mill-Ġermanja, il-bażi tal-klijentela ta' l-azzjonisti ta' l-e-glass għas-suq rilevanti kif definit fil-paragrafi 85-90 hija aktar minn nazzjonali jew reġjonali u tkopri diversi żoni taż-ŻEE (30).
(95)
Is-swieq tal-bejgħ jifformaw ċrieki konċentriċi madwar is-siti differenti tal-produzzjoni u, minkejja spejjeż tat-trasport relattivament għolja, il-ħġieġ ipproċessat huwa ttrasportat f'distanza twila (31). Dawn iċ-ċrieki konċentriċi jidħlu f'xulxin u jkopru flimkien ż-ŻEE kollha. Aktar minn hekk, m'hemmx standards tekniċi differenti jew ostakli regolatorji għall-kummerċ għall-ħġieġ ipproċessat (it-2 livell) fit-territorju taż-ŻEE u madwar 20 % tal-produzzjoni Ġermaniża huwa importat.
(96)
Skond deċiżjonijiet preċedenti dwar amalgamazzjonijiet u għajnuniet mill-istat, il-Kummissjoni tikkunsidra li, bħas-suq għall-ħġieġ float mhux ipproċessat (l-1 livell), is-suq għall-ħġieġ float ipproċessat (it-2 livell) għandu jiġi kkunsidrat li huwa mifrux madwar ż-ŻEE.
(97)
Fil-każ ta' għajnuna mill-istat Pilkington/Interpane (N 291/2000), SG (2000) D/106264 tas-17 ta' Awwissu 2000, il-Kummissjoni kkonkludiet li s-suq għall-VSG u l-klassi tal-ħġieġ miksi (coated class) inkluż il-ħġieġ insulattiv huwa mifrux madwar iż-ŻEE.
(98)
Fil-każ ta' amalgamazzjoni IV/M/1230 Glaverbel/PPG, il-paragrafu 16 jipprovdi: “Fir-rigward tal-kummerċ ġenerali fil-każ Pilkington-Techint/SIV il-Kummissjoni ħalliet id-definizzjoni preċiża tas-suq ġeografiku miftuħa. B'mod partikolari, dwar il-ħġieġ kulur il-fidda u llaminat il-Kummissjoni nnotat li dawn il-prodotti kienu ttrasportati f'distanzi twal minn produtturi kbar. Għalhekk, il-partijiet huma tal-fehma li hemm argument sod għad-definizzjoni ta' dawn is-swieq bħala mifruxa madwar l-UE wkoll. Il-partijiet jissottomettu li l-istess konklużjoni hija valida għall-ħġieġ imwebbes u l-unitajiet issiġillati peress li l-produtturi maġġuri kollha qed joperaw ta' l-inqas fuq bażi ta' firxa madwar l-UE u l-kundizzjonijiet tas-suq fl-Istati Membri differenti huma simili biżżejjed. L-investigazzjoni tal-Kummissjoni fil-każ preżenti kkonfermat li s-swieq għall-ħġieġ kulur il-fidda (mirja) u l-ħġieġ illaminat huma mifruxa madwar l-UE. Għas-swieq tal-prodotti l-oħra fil-parti tal-kummerċ ġenerali r-riżultati m'humiex daqshekk ċari.”
(99)
Għalhekk, id-definizzjoni tas-suq ġeografiku għat-2 livell bħala wieħed nazzjonali, kif issuġġerit minn Pilkington fil-kummenti tagħha, tikkontradiċi d-dikjarazzjoni tagħha stess bħala risposta għall-investigazzjoni tal-każ ta' amalgamazzjoni.
(100)
Konklużjoni Il-Kummissjoni tikkonkludi li s-suq ġeografiku għall-ħġieġ ipproċessat (it-2 livell) fil-forma ta' ħġieġ ta' sigurtà u multiple-walled għas-settur tal-bini huwa ż-ŻEE fl-intier tagħha. Il-Kummissjoni m'għandha ebda raġuni sabiex tikkonkludi li s-suq għall-ħġieġ ipproċessat għandu jkun definit f'termini ġeografiċi b'mod differenti mis-suq għall-ħġieġ float mhux ipproċessat.
Determinazzjoni tal-fattur tal-kompetizzjoni għas-suq tal-ħġieġ ipproċessat (it-2 livell)
(101)
Il-Kummissjoni tinnota li d-data dwar l-użu tal-kapaċità għas-suq tat-2 livell m'hijiex disponibbli jew ma teżistix. L-informazzjoni meħtieġa dwar il-volum tal-produzzjoni (annwali) u l-kapaċità massima tal-produzzjoni (annwali) fiż-ŻEE tal-fabbriki li jipproċessaw ħġieġ float mhux ipproċessat fil-forma ta' ħġieġ ta' sigurtà u ħġieġ multiple-walled għall-industrija tal-bini m'hijiex disponibbli - kemm mill-Eurostat kif ukoll mill-istituti tar-riċerka u l-assoċjazzjonijiet settorjali.
(102)
Għaldqastant, il-Kummissjoni hija tal-fehma li s-sitwazzjoni dwar il-kapaċità għall-ħġieġ ipproċessat fil-forma ta' ħġieġ ta' sigurtà u ħġieġ multiple-walled għall-industrija tal-bini ma tistax tittieħed in konsiderazzjoni fl-evalwazzjoni tal-fattur tal-kompetizzjoni.
(103)
Kif dikjarat f'paragrafu 80, il-punt 3.4 ta' l-MSF 1998 jipprovdi li, fin-nuqqas ta' data biżżejjed dwar l-użu tal-kapaċità, il-Kummissjoni għandha tuża ċ-ċifri tal-konsum li jidher sabiex tiddetermina jekk l-investiment ikunx qiegħed iseħħ f'suq li jkun qed jiddgħajjef. Skond il-punt 7.8 ta' l-MSF 1998, is-suq għall-prodott in kwistjoni huwa meqjus li jkun qed jiddgħajjef jekk, matul l-aħħar ħames snin, ir-rata medja ta' tkabbir annwali tal-konsum li jidher tal-prodott in kwistjoni jkun aktar minn 10 % taħt il-medja annwali ta' l-industrija tal-manifattura taż-ŻEE fl-intier tagħha, sakemm ma jkunx hemm tendenza qawwija li r-rata relattiva tat-tkabbir tad-domanda għall-prodott tkompli tikber. Suq li jkun qed jiddgħajjef b'mod assolut huwa wieħed li jkollu, matul l-aħħar ħames snin, rata medja negattiva tat-tkabbir annwali tal-konsum li jidher.
(104)
Il-Kummissjoni għandha d-data li ġejja dwar il-konsum li jidher fil-valur għall-perjodu ta' referenza 1997-2002 (sors: COMEXT/Eurostat):
Suq għall-ħġieġ float ipproċessat (it-2 livell) f'EUR
PRODCOM
1997
2002
Rata medja tat-tkabbir annwali komposta (1997-2002)
26121230 (ħġieġ ta' sigurtà mwebbes, n.e.c.)
807 949 414
1 272 280 870
9,51 %
26121270 (ħġieġ ta' sigurtà llaminat, n.e.c.)
717 692 284
1 085 038 665
8,62 %
26121330 (unitajiet insulattivi ta' ħġieġ multiple-walled)
2 171 614 199
3 090 852 791
7,31 % (32)
(105)
Il-Ġermanja ssottomettiet volume data mill-assoċjazzjoni ta' l-industrija CPIV (33), li turi li s-suq għall-ħġieġ ta' sigurtà (ESG u VSG) u l-ħġieġ multiple-walled kiber b'5,54 % matul il-perjodu ta' referenza 1997-2002. Din il-volume data ġiet konvertita f'ċifri ta' dħul gross bl-użu ta' informazzjoni ta' prezzijiet mill-benefiċjarju kemm-il darba disponibbli u kif ukoll minn stimi ta' prezzijiet. Ir-rata medja tat-tkabbir annwali komposta kkalkulata f'termini ta' valur hija ta' 7,6 % għall-perjodu ta' referenza 1997 sa 2002. Din iċ-ċifra hija skond id-data tal-COMEXT/Eurostat murija hawn fuq.
(106)
Ir-rata medja tat-tkabbir annwali tal-konsum li jidher f'termini ta' valur għall-prodotti rilevanti kollha (ħġieġ ta' sigurtà fil-forma VSG u ESG u kif ukoll ħġieġ multiple-walled) individwalment iżda wkoll flimkien kif riflessa fit-tabella t'hawn fuq qiegħda aktar 'il fuq (34) mir-rata medja tat-tkabbir annwali ta' l-industrija tal-manifattura taż-ŻEE għall-istess perjodu, li kienet 4,8 %.
(107)
Konklużjoni Il-Kummissjoni għalhekk tikkonkludi li s-suq għall-ħġieġ ipproċessat kif definit hawn fuq m'huwiex suq li qed jiddgħajjef u li l-fattur tal-kompetizzjoni skond il-punt 3.10.1(iv) ta' l-MSF 1998 għandu jitqiegħed f'1,0.
(108)
L-evalwazzjoni tas-suq ta' l-ipproċessar (it-2 livell) flimkien ma' l-analiżi tas-suq għall-ħġieġ float mhux ipproċessat (l-1 livell) juru li dawn is-swieq żviluppaw fl-istess direzzjoni matul il-perjodu ta' referenza 1997-2002, b'rata ta' tkabbir akbar mir-rata medja ta' l-industrija tal-manifattura. Il-Kummissjoni tinnota li għaż-żewġt iswieq (l-1 livell u t-2 livell) il-fattur tal-kompetizzjoni huwa stipulat f'1,0, li jfisser ukoll li l-fattur tal-kompetizzjoni għall-proġett fl-intier tiegħu jinsab f'1,0 (35).
6.4.2. Il-fattur kapital-xogħol
Kumment preliminari
(109)
L-evalwazzjoni tal-fattur xogħol-kapital kif deskritta fid-deċiżjoni oriġinali ta' l-20 ta' April 2004 ma ttieħdetx in konsiderazzjoni u ma kienetx tifforma parti mid-deċiżjoni ta' l-20 April 2005 li tat bidu għall-proċedura. Il-parti li ġejja hija għalhekk riproduzzjoni ta' l-evalwazzjoni li saret u li ġiet deskritta fid-deċiżjoni ta' l-20 ta' April 2004.
Evalwazzjoni
(110)
Il-fattur kapital-xogħol ta' l-MSF 1998 għandu l-għan li jaġġusta l-intensità massima ta' għajnuna ammissibbli favur proġetti li jikkontribwixxu b'mod effettiv u b'mod aktar pożittiv sabiex jitnaqqas il-qgħad bil-ħolqien ta' numru akbar ta' impjiegi ġodda jew bil-protezzjoni ta' l-impjiegi eżistenti.
(111)
Skond l-informazzjoi pprovduta mill-Ġermanja, il-proġett għandu joħloq 186 impjieg ta' żmien twil, imqassma kif ġej:
Qasam ta' l-attività
Impjiegi diretti
Amministrattiv
3
Kummerċjali
4
Produzzjoni - maniġment
8
Produzzjoni -taħlita/frak
11
Produzzjoni - hot end
27
Produzzjoni - banju/tkessiħ/cold end
31
Produzzjoni - tqattigħ
1
Produzzjoni - ħażna/distribuzzjoni
44
Produzzjoni - kwalità/laboratorju
9
Servizzi tekniċi
38
Apprendistati
10
Total
186
(112)
Dawn l-istimi huma bbażati fuq paragun ma' impjant ieħor fis-Sassonja-Anhalt li kien diġa qed jopera għal ta' l-inqas sitt snin u li d-diviżjoni tal-ħġieġ float tiegħu, bi produzzjoni ta' [...] tunnellata gross għal kull jum, timpjega 187 persuna (esklużi l-apprendisti) fiż-żmien tan-notifika. E-glass, bi produzzjoni ta' [...] tunnellata gross għal kull jum, għandu jkollha numru xi ftit iżgħar ta' impjiegi mill-impjant li miegħu qed tiġi mqabbla, peress li fil-każ ta' l-e-glass ċerti żoni (sigurtà) ser jiġu delegati u peress li ser jiġu użati teknoloġiji moderni. Il-Kummissjoni tikkunsidra dawn iċ-ċifri plawżibbli.
(113)
Spejjeż ta' l-investiment eliġibbli ta' EUR 121 miljun għall-ħolqien ta' 186 impjieg jagħtu ċifra ta' EUR 650 538 għal kull impjieg. Skond il-punt 3.10.2 ta' l-MSF 1998, il-fattur kapital-xogħol għandu għalhekk jitqiegħed f'0,8.
6.4.3. Il-fattur ta' l-impatt reġjonali
Kumment preliminari
(114)
Il-fattur ta' l-impatt reġjonali kif deskritt fid-deċiżjoni oriġinali ta' l-20 ta' April 2004 ma ttieħedx in konsiderazzjoni u ma kienx jifforma parti mid-deċiżjoni ta' l-20 April 2005 li tat bidu għall-proċedura. Il-parti li ġejja hija għalhekk riproduzzjoni ta' l-evalwazzjoni li saret u li ġiet deskritta fid-deċiżjoni ta' l-20 ta' April 2004.
Evalwazzjoni
(115)
Il-fattur ta' l-impatt reġjonali jqis l-effetti benefiċjali ta' investiment ġdid fuq l-ekonomija tar-reġjun megħjun. Il-Kummissjoni tikkunsidra li l-ħolqien tax-xogħol jista' jintuża bħala indikatur tal-kontribuzzjoni tal-proġett għall-iżvilupp tar-reġjun. L-investment, inkluż l-investiment ta' kapital intensiv, jista' joħloq impjiegi indiretti fir-reġjun megħjun ikkonċernat u fi kwalunkwe reġjun megħjun fil-viċin, bil-ħolqien tax-xogħol f'dan il-kuntest b'referenza għall-impjiegi maħluqa direttament mill-proġett jew mill-fornituri ta' l-ewwel livell u l-klijenti.
(116)
Il-proġett għandu jikkontribwixxi għall-ħolqien ta' impjiegi indiretti fl-oqsma li ġejjin:
Qasam ta' l-attività
Impjiegi indiretti pretiżi
Loi (36)
Li għandhom jiġu rikonoxxuti
Produzzjoni ta' materja prima - soda
24
24
24
Produzzjoni ta' materja prima - ramel
10
8
8
Produzzjoni ta' materja prima - dolomiti
2
2
2
Produzzjoni ta' materja prima - ġebla tal-ġir
2
2
2
Produzzjoni ta' materja prima - frak tal-ħġieġ
20
15
15
Trasport ta' materja prima - ramel, ġebla tal-ġir u soda
29
29
29
Trasport ta' materja prima - il-bqija
8
8
8
Trasport ta' ħġieġ float
81
81
81
Proċessar ulterjuri (ditti żgħar)
30
6
6
Operazzjoni u manutenzjoni tal-faċilitajiet tal-provvista - nitroġenu, idroġenu
5
-
5
Operazzjoni u manutenzjoni tal-faċilitajiet tal-provvista - elettriku, gass naturali (impjanti muniċipali)
3
-
3
Rimi ta' skart
12
12
12
Produtturi ta' l-ippakkjar
28
28
28
Servicing, spare parts, manutenzjoni, riparazzjoni (makkinarju, impjant ta' produzzjoni, krejnijiet, pompi, tisħin, apparat ta' ventilazzjoni u sanitarju, elettroniċi, arja kkundizzjonata, trasport, vetturi)
60
60
60
Xogħol ta' żebgħa permamenti
1
-
1
Manutenzjoni/servicing ta' kompjuters, apparat ta' komunikazzjoni u teknoloġija industrijali tat-TV
8
8
8
Servizzi ta' tindif
5
-
5
Tindif/manutenzjoni ta' faċilitajiet esterni, servizz tax-xitwa
6
5
5
Gwardji/sigurtà
12
7
7
Kantin
2
2
2
Fornituri ta' partijiet ta' tibdil u li jiġu kkunsmati
10
-
0
Total
358
297
311
(117)
Fir-rigward ta' l-oqsma li għalihom id-ditti kkuntatjati pprovdew ittri ta' intenzjoni, il-Kummissjoni tirrikonoxxi ċ-ċifri speċifikati f'dawn l-ittri ta' intenzjoni (total ta' 297 impjieg)
(118)
Fir-rigward ta' 24 impjieg ieħor, ebda ittra ta' intenzjoni ma ġiet pprovduta. Madankollu, l-ispjegazzjonijiet u ċ-ċifri mogħtija mill-Ġermanja għal dawn l-impjiegi jidhru konvinċenti. Hemm dubji biss fir-rigward tal-qasam “Fornituri ta' partijiet ta' tibdil u li jiġu kkunsmati”: L-għaxar impjiegi pretiżi hawnhekk jidhru ħafna għall-Kummissjoni, peress li jidher li l-provvista ta' spare parts hija diġà koperta sewwa bis-60 impjieg speċifikati taħt l-intestatura “Servicing, spare parts, manutenzjoni, riparazzjoni ...”. Il-Kummissjoni għalhekk tinkludi biss 14 mit-total ta' 24 impjieg mhux koperti mill-ittri ta' intenzjoni, li jwasslu għal total ta' 311 impjieg indirett li jistgħu jiġu rikonoxxuti.
(119)
Il-Kummissjoni għalhekk tikkonkludi li, meta mqabbla mal-186 impjiegi diretti maħluqa, ser ikun hemm livell għoli ta' ħolqien ta' impjiegi indiretti (aktar minn 100 %). Skond il-punt 3.10.3(i) ta' l-MSF 1998, l-indikatur ta' l-impatt reġjonali huwa għalhekk 1,5.
6.4.4. Intensità massima ta' l-għajnuna awtorizzata
(120)
Fid-dawl ta' dan u fuq il-bażi taċ-ċifri pprovduti mill-Ġermanja, il-formula ta' l-MSF 1998 għal kalkulazzjoni ta' l-intensità massima ta' l-għajnuna għal dan il-proġett hija: 35 % gross x 1,0 x 0,8 x 1,5 = 42 % gross, limitata bil-limitu ta' l-għajnuna reġjonali ta' 35 % gross.
(121)
L-intensità ta' l-għajnuna sa 35 % gross ta' l-ispejjeż ta' l-investiment eliġibbli li l-Ġermanja tipproponi li tagħti lill-e-glass hija għalhekk kompatibbli ma' l-intensità massima ta' l-għajnuna kkalkulata skond l-MSF 1998.
7. KONKLUŻJONI
(122)
L-intensità ta' l-għajnuna notifikata li tasal sa 35 % gross li l-Ġermanja tipproponi li tagħti lill-e-glass AG hija skond il-kundizzjonijiet li jippermettulha li tiġi kkunsidrata bħala kompatibbli mal-qafas multisettorjali dwar l-għajnuna reġjonali għall-proġetti kbar ta' investiment (1998),
ADOTTAT DIN ID-DEĊIŻJONI:
Artikolu 1
Id-Deċiżjoni adottata fl-20 ta' April 2004 fil-każ N 611/2003 qed tiġi mħassra.
Artikolu 2
L-għajnuna mill-istat sa 35 % gross ta' l-ispejjeż eliġibbli għall-e-glass, notifikata lill-Kummissjoni mill-Ġermanja fil-15 ta' Diċembru 2003, hija kompatibbli mas-suq komuni skond it-tifsira ta' l-Artikolu 87(3)(a) tat-Trattat.
Artikolu 3
Din id-Deċiżjoni hija indirizzata lir-Repubblika Federali tal-Ġermanja.
Magħmul fi Brussell, 20 ta' Diċembru 2006.

Labels: 18
19
4
1